ՈՒԵՖԱ Չեմպիոնների Լիգայի եզրափակիչ 1999

ՈՒԵՖԱ Չեմպիոնների Լիգայի եզրափակիչ 1999, ֆուտբոլային հանդիպում անգլիական Մանչեսթեր Յունայթեդի և գերմանական Բավարիա Մյունխենի միջև, որը կայացել է Իսպանիայի Բարսելոնա քաղաքի Կամպ Նոու մարզադաշտում 1999 թվականի մայիսի 26-ին և որոշվում էր ՈՒԵՖԱ Չեմպիոնների Լիգա 1998-1999 մրցաշրջանի հաղթողը։ Խաղի ելքը որոշվեց մրցավարի կողմից ավելացված ժամանակում Մանչեսթերի խաղացողներ Թեդի Շերինգեմի և Օլե Գունա Սուլշարի գոլերի շնորհիվ և Մանչեսթերը հաղթեց 2-1 հաշվով։ Բավարիայից միակ գոլի հեղինակն էր Մարիո Բասլերը, որը հեղինակել էր հանդիպման սկզբում։ Մանչեսթերի հաղթանակը նրան դարձրեց ոսկե եռյակի հեղինակ, քանի որ մինչ այդ նրանք հաղթել էին Պրեմիեր Լիգան և Անգլիայի գավաթը։ Բավարիան նույնպես խաղում էր եռյակի համար` հաղթելով Բունդեսլիգայում և պատրաստվում էին Գերմանիայի գավաթի եզրափակչին, սակայն նրանք ավելի ուշ գավաթն էլ տանուլ տվեցին։

Ակումբները մինչ այդ իրար հետ հանդիպել էին մրցաշրջանի վաղ հատվածում` ընդգրկված լինելով D խմբում, որտեղ Բավարիան հաղթեց խմբում, իսկ Մանչեսթերը դուրս եկավ հաջորդ փուլ որպես լավագույն երկրորդ տեղ գրավածը բոլոր վեց խմբերում։ Քառորդ եզրափակչում Մանչեսթերը հաղթանակի հասավ Ինտերի նկատմամբ, իսկ կիսաեզրափակչում հաղթեց մեկ այլ իտալական ակումբ Յուվենտուսին և դուրս եկավ եզրափակիչ, մինչդեռ Բավարիան քառորդ եզրափակչում հաղթեց մեկ այլ գերմանական ակումբ Կայզերսլաուտեռնին, իսկ կիսաեզրափակչում Դինամո Կիևին։

Այս հանդիպումը դարձավ Պիեռլուիջի Կոլինայի կյանքի ամենահիշարժան հանդիպումներից մեկը։

 Նախապատմություն 
Մանչեսթեր Յունայթեդը և Բավարիան մինչ այդ հանդիպել էին միայն երկու անգամ, նույն մրցաշրջանի խմբային փուլում, երկու հանդիպումներն էլ ավարտվել էին ոչ ոքի։ Մանչեսթեր Յունայթեդը մինչ այդ հանդիպել էր գերմանական ակումբներից միայն Բորուսիա Դորտմունդի հետ վեց անգամ, որից երեքը հաղթել էր, երկու պարտություն և մեկ ոչ ոքի, ներառյալ 2-0 ընդհանուր պարտությունը ՈՒԵՖԱ Չեմպիոնների Լիգա 1996-1997-ի կիսաեզրափակչում։ Բավարիա Մյունխենը մինչ այդ անգլիական ակումբների հետ հանդիպել էր 22 անգամ` գրանցելով յոթ հաղթանակ ինը ոչ ոքի և վեց պարտություն ներառյալ հաղթանակը Լիդս Յունայթեդի դեմ հաղթանակը Եվրոպայի չեմպիոնների գավաթի եզրափակիչ 1975-ում և Աստոն Վիլլայից կրած պարտությունը 1982 թվականիի եզրափակչում։

Բավարիան միչ այդ Չեմպիոնների լիգայում հաղթել էր երեք անգամ, ընդ որում անընդմեջ 1974-ից 1976 թվականներին։ Բացի այդ նրանք գրավել էին երկրորդ տեղը երկու անգամ, 1982 թվականին և 1987 թվականին։ Չնայած Բավարիան սպասում էր գավաթին 23 տարին, Մանչեսթերը սպասում էր ավելի երկար։ Նրանց միակ հաղթանակը եղել էր 1968 թվականին։ Նրանց մարզիչը այդ ժամանակ Մետ Բասբին էր, ով լրջորեն վիրավորվել էր Մյունխենի օդանավի աղետից, ինչը խլել էր ութ ֆուտբոլիստների կյանք։ Եզրափակիչը համընկել էր Մետ Բասբիի 90 ամյակի հետ, չնայած Բասբին մահացել էր 1994 թվականին։

Սա երկրորդ մրցաշրջանն էր, որում մասնակցող ակումբներից ոչ բոլորն էին դարձել չեմպիոն իրենց տնային առաջնությունում մեկ տարի առաջ և առաջին անգամ այսպիսի չեմպիոն չդարձած երկու ակումբ դուրս եկան եզրափակիչFerris (2004), p. 354.։ Սակայն երկուսն էլ հանդիպմանը մոտեցան որպես իրենց երկրների չեմպիոններ, Բավարիան հաղթեց Բունդեսլիգայում մայիսի 9-ին ոչ ոքի խաղալով Հերթա Բեռլինի հետ, իսկ Մանչեսթերը` մայիսի 16-ին։

 Ճանապարհ դեպի եզրափակիչ 
 Մանչեսթեր ՅունայթեդՓուլ Բավարիա ՄյունխենՄրցակիցԸնդ.1-ին խաղ2-րդ խաղՈրակավորման փուլՄրցակիցԸնդ.1-ին խաղ2-րդ խաղ Լոդզ ՖԱ2–02–0 (Տ)0–0 (Մ)Երկրորդ որակավորման փուլ Օբիլիչ ՖԱ5–14–0 (Տ)1–1 (Մ)ՄրցակիցԱրդյունքԽմբային փուլՄրցակիցԱրդյունք Բարսելոնա3-3 (Տ)Խաղային օր 1 Բրոնդբյու1-2 (Մ) Բավարիա Մյունխեն2-2 (Տ)Խաղային օր 2 Մանչեսթեր Յունայթեդ2-2 (Տ) Բրոնդբյու6–2 (Մ)Խաղային օր 3 Բարսելոնա1–0 (Տ) Բրոնդբյու5–0 (Տ)Խաղային օր 4 Բարսելոնա2–1 (Մ) Բարսելոնա3–3 (Մ)Խաղային օր 5 Բրոնդբյու2–0 (Տ) Բավարիա Մյունխեն1–1 (Տ)Խաղային օր 6 Մանչեսթեր Յունայթեդ1–1 (Մ)Խումբ D երկրորդ տեղ
Ակումբ Բավարիա Մյունխեն632196+311 Մանչեսթեր Յունայթեդ62402011+910 Բարսելոնա6222119+28 Բրոնդբյու6105418−143Վերջնական դիրքԽումբ D հաղթող
Ակումբ Բավարիա Մյունխեն632196+311 Մանչեսթեր Յունայթեդ62402011+910 Բարսելոնա6222119+28 Բրոնդբյու6105418−143ՄրցակիցԸնդ.1-ին խաղ2-րդ խաղՓլեյ օֆֆ փուլՄրցակիցԸնդ.1-ին խաղ2-րդ խաղ Ինտեր Միլան3–12–0 (Տ)1–1 (Մ)Քառորդ եզրափակիչներ Կայզերսլաուտեռն6–02–0 (Տ)4–0 (Մ) Յուվենտուս4–31–1 (Տ)3–2 (Մ)Կիսաեզրափակիչներ Դինամո Կիև4–33–3 (Մ)1–0 (Տ)

 Ծանոթագրություններ 

Կատեգորիա:1999 ֆուտբոլում
Կատեգորիա:Մանչեսթեր Յունայթեդի հանդիպումներ
Կատեգորիա:ՈՒԵՖԱ Չեմպիոնների Լիգայի եզրափակիչներ